CONCURS DE LOGOTIP I SEGELL `DELEGACIÓ D'ESTUDIANTS DE L'EPS' - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2906)
  + [Valencià](/va/acuerdo/2906)






Selector de idioma

Leer

* [Español](/es/acuerdo/2906)
* [Valencià](/va/acuerdo/2906)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE LOGOTIP I SEGELL `DELEGACIÓ D'ESTUDIANTS DE L'EPS'[Butlletí Oficial Universitat d'Alacant](/ca/Publicacion)
======================================================================================================================

Secretaria General

Butlletí Oficial Universitat d'Alacant





CONCURS DE LOGOTIP I SEGELL `DELEGACIÓ D'ESTUDIANTS DE L'EPS'

Data d'aprovació
:   01/07/2014

Data de publicació
:   01/07/2014

Òrgan competent
:   Escola Politècnica Superior

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2906.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2906)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2906)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE LOGOTIP I SEGELL `DELEGACIÓ D'ESTUDIANTS DE L'EPS'&url=https://www.boua.ua.es/va/acuerdo/2906)

**Títol:** CONCURS DE LOGOTIP I SEGELL `DELEGACIÓ D'ESTUDIANTS DE L'EPS'

**Secció:** CONVOCATÒRIES I CONCURSOS

**Òrgan:** Escola Politècnica Superior

**Data d'aprovació:** dimarts, 1 de juliol de 2014

CONCURS DE LOGOTIP I SEGELL ‘DELEGACIÓ D'ESTUDIANTS DE L'EPS’

 

BASES.

 

La Delegació d’Estudiants de l’Escola Politécnica Superior de la Universitat d’Alacant et convida a participar en el disseny d’un logotip i un segell destinats a ser la imatge representativa d’aquesta Delegació d’Estudiants.

 

1.- LOGOTIP

 

El logotip ha de servir per a identificar a la Delegació d’Estudiants de l’EPS i ha d'adaptar-se a qualsevol suport de difusió emprat (pàgina web, paper, correu electrònic, etc.). El disseny és completament lliure. Es valorarà l'originalitat i síntesi, així com la relació amb l'alumnat i la comunitat universitària de l’Escola Politècnica Superior.

 

2.- PARTICIPANTS

 

Podrà participar qualsevol estudiant de la Universitat d’Alacant, matriculat o matriculada en el curs 2014-2015.

 

3.- TÈCNICA/REQUISITS.

 

Cada concursant podrà presentar un màxim de dos logotips. Hauran de ser originals i no haver sigut premiats en altres concursos o exposicions, sent responsabilitat de l'autor o autora les accions que es deriven d'un eventual plagi. El jurat desestimarà qualsevol obra composta per elements que no siguen originals i que puguen ser copiats de qualsevol base de dades gràfica. La tècnica serà lliure, tenint en compte que s'haurà de presentar en format paper i que haurà de ser adequat per a reproduir-lo en cartes, quartilles, sobres, targetes de visita, premsa escrita, panells informatius, pancartes, web, suports multimèdia, etc. El logotip haurà d'anar acompanyat d'un breu text explicatiu sobre el seu significat. Es presentaran en color i en blanc i negre, i inclouran la llegenda “Delegació d’Estudiants EPS”, “Delegació d’Estudiants - Escola Politécnica Superior”, “DEEPS” o la que estime el/la concursant sempre que siga en els dos idiomes oficials de la Comunitat Valenciana, bé dins o fora del logo, prou llegible.

 

S'aconsella utilitzar colors que siguen fàcilment traslladables a escala de grisos, per a la seua realització posterior tant en color com en blanc i negre. 

Per cada proposta de logotip, s’haurà de presentar una proposta de segell per a la Delegació d’Estudiants en color blau, que tindrà, com a grandària màxima 5x5 centímetres i que inclourà la llegenda “Delegació d’Estudiants EPS”, “Delegació d’Estudiants - Escola Politécnica Superior”, “DEEPS” o la que estime el/la concursant en els dos idiomes oficials de la Comunitat Valenciana, bé dins o fora del logo, prou llegible.

 

4.- FORMA DE PRESENTACIÓ.

 

La presentació de les propostes es realitzarà a través de la oficina auxiliar de registre de l’Escola Politécnica Superior i s’hauran d’enviar a l’atenció del Delegat o Delegada d’Estudiants de l’Escola Politécnica Superior.

 

La proposta s’haurà d’imprimir en format DIN-A3 i haurà de tindre com a mínim una proposta de logotip (en color i en blanc i negre), una proposta de segell i un text explicatiu sobre el seu significat. En la part de darrere haurà de constar l’email oficial de la Universitat d’Alacant de l’estudiant que presenta la proposta.

 

5.- TERMINI.

 

El termini per a presentar els treballs finalitza a les 14 hores del dia 15 d’Octubre de 2014.

 

6.- JURAT.

 

Estarà constituït per:

 

- El Director o Directora de l’Escola Politècnica Superior, que exercirà la presidència.

 

- El Delegat o Delegada d’Estudiants de l’Escola Politécnica Superior.

 

- El Secretari o Secretaria de la Delegació d’Estudiants de l’Escola Politècnica Superior, que exercirà la secretaria de la Comissió.

 

- El Coordinador o Coordinadora de Comunicació i Xarxes Socials de la Delegació d’Estudiants de l’Escola Politècnica Superior.

 

- El Subdirector o Subdirectora de Comunicació i Alumnat de l’Escola Politècnica Superior.

 

7.- PREMI.

 

Es concedirà un únic premi consistent en 200 euros i un diploma acreditatiu. El jurat podrà declarar desert el concurs. Les decisions del jurat son inapel·lables.

 

La fallada del jurat es publicarà en la pàgina web de l’Escola Politécnica Superior, abans del 15 de Novembre de 2014.

 

La dotació del premi serà sufragada amb càrrec a l'assignació que rep la Delegació d'Estudiants de l'Escola Politècnica Superior des del capítol IV de despeses de l'Escola Politècnica Superior. L’execució d’aquesta dotació està supeditada a la disponibilitat de liquiditat de la Universitat d’Alacant.

 

La subvenció assignada s ́ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la Universitat d’Alacant i al que aquesta convocatòria estableix.

 

8.- DRETS DE REPRODUCCIÓ/PROPIETAT.

 

La propietat del logotip i del segell se cedirà a la Universitat d’Alacant, que es reserva el dret de reproducció mitjançant els formats i a través dels mitjans que considere oportuns.

 

La Universitat d’Alacant es reserva el dret d’adaptar el logo guanyador per al seu ús en qualsevol de les llengües utilitzades en la web institucional.

 

9.- ACCEPTACIÓ DE LES BASES.

 

La participació en aquest concurs suposa l’acceptació de les seues bases.

 

10.- OBSERVACIONS FINALS.

 

Qualsevol cas no previst en les presents bases serà resolt pel jurat.

 

El Director de l’Escola Politècnica Superior

Juan Andrés Montoyo Guijarro

Alacant, 1 de juliol de 2014





[Carretera Sant Vicent del Raspeig s/n  
03565 Sant Vicent del Raspeig - Alacant  
 Tel. 39 633 4640 - Fax 31 891 0306](https://www.google.es/maps/@21.274937,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12547&trk=tyah&trkInfo=tarId%4X3448439016079%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)